Cēsu novada pašvaldība
(reģ. 90000031048)
Iepirkums Publisko iepirkumu likuma 10. panta pirmās daļas kārtībā
(likuma 2. pielikuma pakalpojums)
 “Cēsu novada administratīvajā teritorijā klaiņojošo suņu un kaķu izķeršana, noķerto klaiņojošo suņu un kaķu īslaicīga uzturēšana un aprūpe dzīvnieku patversmē, bezsaimnieka līķu savākšana”
iepirkuma identifikācijas Nr. CNP/2026/3
ZIŅOJUMS

Cēsīs, Cēsu novadā					                   		2026.gada 16.martā
	Pasūtītāja nosaukums un adrese:
	Cēsu novada pašvaldība, reģ.Nr.90000031048, Raunas ielā 4, Cēsīs, Cēsu novads, LV-4101.

	Iepirkuma procedūras veids, iepirkuma līguma priekšmets, iepirkuma identifikācijas numurs
	Iepirkums Publisko iepirkumu likuma 10. panta pirmās daļas kārtībā (likuma 2. pielikuma pakalpojums) “Cēsu novada administratīvajā teritorijā klaiņojošo suņu un kaķu izķeršana, noķerto klaiņojošo suņu un kaķu īslaicīga uzturēšana un aprūpe dzīvnieku patversmē, bezsaimnieka līķu savākšana”, iepirkuma identifikācijas Nr. CNP/2026/3, iepirkuma 2.daļa: “Cēsu novada Amatas, Līgatnes un Pārgaujas apvienību pārvalžu teritorijā klaiņojošo dzīvnieku īslaicīga uzturēšana un aprūpe” un 3.daļa: “Cēsu novada Vecpiebalgas un Jaunpiebalgas apvienību pārvalžu teritorijā klaiņojošo dzīvnieku īslaicīga uzturēšana un aprūpe.”

	CPV kods:
	Iepirkuma 2. un 3.daļā: 85200000-1 Veterinārie pakalpojumi, 98370000-7 Apbedīšanas un saistītie pakalpojumi.

	Datums, kad publicēts paziņojums par līgumu un iepriekšējais informatīvais paziņojums, ja tāds ir izmantots, publicēts Eiropas Savienības Oficiālajā Vēstnesī un Iepirkumu uzraudzības biroja tīmekļvietnē

	Iepriekšējais informatīvais paziņojums:
	2026.gada 16.janvārī.

	Paziņojums Eiropas Savienības Oficiālajā Vēstnesī:
	2026.gada 22.janvārī.

	Paziņojums par līgumu Iepirkumu uzraudzības biroja tīmekļvietnē:
	2026.gada 22.janvārī.

	Iepirkuma komisijas sastāvs un tās izveidošanas pamatojums, iepirkuma procedūras dokumentu sagatavotāji, iepirkuma komisijas sekretārs un pieaicinātie eksperti

	Iepirkuma komisija izveidota ar Cēsu novada pašvaldības izpilddirektores vietnieces B.Eglītes 2026.gada 8.janvāra rīkojumu Nr. 4-15/2026/15 “Par iepirkuma komisijas izveidi iepirkumam “Cēsu novada administratīvajā teritorijā klaiņojošo suņu un kaķu izķeršana, noķerto klaiņojošo suņu un kaķu īslaicīga uzturēšana un aprūpe dzīvnieku patversmē, bezsaimnieka līķu savākšana”” šādā sastāvā:

	Komisijas priekšsēdētājs:
Egils Kurpnieks, Centrālās administrācijas Īpašumu apsaimniekošanas pārvaldes vadītāja vietnieks komunālajos jautājumos, komisijā atbild par tehniskās specifikācijas jautājumiem un par komisijas darba vadību, organizāciju un darbības nepārtrauktības nodrošināšanu.
Komisijas locekļi:
Indra Alsiņa, Centrālās administrācijas Juridiskās pārvaldes Iepirkumu nodaļas iepirkumu speciāliste, komisijā atbild par nolikumu.
Māris Vītiņš, Centrālās administrācijas Īpašumu apsaimniekošanas pārvaldes Kapu saimniecības vadītājas, komisijā atbild par tehniskās specifikācijas jautājumiem.

Iepirkuma komisijas sekretāre: 
Iveta Beķere, Centrālās administrācijas Juridiskās pārvaldes Iepirkumu nodaļas iepirkumu sekretāre.

	Iepirkuma līguma sagatavotāja: Jana Paula, Centrālās administrācijas Juridiskās pārvaldes juriste.

	Pieaicinātie eksperti: nav attiecināms.

	Piedāvājumu iesniegšanas termiņš
	2026.gada 28.janvāris plkst. 14.00. 

	Pamatojums termiņa saīsinājumam (tai skaitā steidzamībai), ja tāds veikts
	Piedāvājumu iesniegšanas termiņa saīsināšana veikta pamatojoties uz Ministru kabineta 2017. gada 28. februāra noteikumu Nr. 107 “Iepirkuma procedūru un metu konkursu norises kārtība” 6. punktu, jo tika paredzēta elektroniska piedāvājumu iesniegšana.

	Piegādātāju nosaukumi, kuri ir iesnieguši piedāvājumus, kā arī piedāvātās cenas

	2.daļa “Cēsu novada Amatas, Līgatnes un Pārgaujas apvienību pārvalžu teritorijā klaiņojošo dzīvnieku īslaicīga uzturēšana un aprūpe.”

	Pretendents
	Iesniegšanas datums un laiks
	Cena bez PVN

	Slokas dzīvnieku patversme
	27.01.2026. plkst. 23:40
	EUR 53913,00

	3.daļa: “Cēsu novada Vecpiebalgas un Jaunpiebalgas apvienību pārvalžu teritorijā klaiņojošo dzīvnieku īslaicīga uzturēšana un aprūpe.”

	Pretendents
	Iesniegšanas datums un laiks
	Cena bez PVN

	Slokas dzīvnieku patversme
	27.01.2026. plkst. 23:40
	EUR 22306,00

	Piedāvājumu atvēršanas vieta, datums un laiks:
	Piedāvājumu saņemšanai un atvēršanai tika izmantota Elektronisko iepirkumu sistēmas www.eis.gov.lv e-konkursu apakšsistēma. Piedāvājumu atvēršana 2026.gada 28.janvārī plkst. 14.00. 

	Lēmuma pieņemšanas datums:
	2025.gada 16.martā.

	Pretendenta nosaukums, kuram piešķirtas iepirkuma līguma slēgšanas tiesības, piedāvātā līgumcena, kā arī piedāvājumu izvērtēšanas kopsavilkums un piedāvājuma izvēles pamatojums
	Nav attiecināms, Komisija pieņēma lēmumu izbeigt iepirkumu bez rezultāta.

	Informācija (ja tā ir zināma) par to iepirkuma līguma daļu, kuru izraudzītais pretendents plānojis nodot apakšuzņēmējiem, kā arī apakšuzņēmēju nosaukumi:
	Nav attiecināms.

	Pamatojums lēmumam par katru noraidīto pretendentu, kā arī par katru iepirkuma procedūras dokumentiem neatbilstošu piedāvājumu:

	1) Pretendenta Slokas dzīvnieku patversmestata piedāvājums noraidīts kā neatbilstošs, jo Pretendenta norādītā pieredze neatbilst Konkursa nolikuma 8.2.5.punktā izvirzītajām prasībām. Konkursa nolikuma 8.2.5.punkts nosaka “Pretendentam iepriekšējo 3 (trīs) gadu (2023., 2024., 2025. un 2026.gada periodu līdz piedāvājumu iesniegšanas dienai) laikā atbilstoši Pasūtītāja prasībām ir izpildījis vismaz 1 (vienu) līgumu, kas noslēgts uz termiņu ne mazāku par 6 (sešiem) mēnešiem, kura ietvaros ir veikta klaiņojošo dzīvnieku izķeršana, īslaicīga uzturēšana un aprūpe dzīvnieku patversmē. Ja Pretendenta  dibināšanas vai darbības uzsākšanas laiks neļauj sniegt informāciju par trīs iepriekšējiem gadiem, tad prasība ir attiecināma uz Pretendenta nostrādāto periodu”.
Pretendenta iesniegtajos dokumentos norādītajai pieredzei ar Jelgavas novada pašvaldības policiju līguma termiņš ir 4 mēneši un 21 diena, savukārt uzrādītajai pieredzei ar Ropažu novada pašvaldību līguma termiņš ir 4 mēneši un 13 dienas.
No minētā izriet, ka norādītā pieredze nesasniedz minimālo 6 (sešu) mēnešu termiņu, un Pretendenta kvalifikācija neatbilst Konkursa nolikuma 8.2.5.punkta prasībai.
2) Augstākās tiesas Administratīvo lietu departamenta 17.08.2012. lēmumā lietā Nr. SKA-850/2012 atzīts, ka “nolikums ir tiesību akts, uz kuru tiek balstīta turpmākā iepirkuma procedūra un kurš līdztekus normatīvajam regulējumam (un vienlaikus tam atbilstoši) reglamentē iepirkuma procedūras norisi; tajā ietvertie noteikumi, tostarp kritēriji, kurus pasūtītājs vērtē, piešķirot līguma slēgšanas tiesības, ir saistoši līdz pat brīdim, kad tiek izpildīts vai ir kļuvis neapstrīdams lēmums par līguma slēgšanas tiesību piešķiršanu”. Kā norādījis arī Iepirkumu uzraudzības birojs 05.05.2020. lēmumā Nr. 4-1.2/20-76, tad “ne tikai kandidātiem, bet arī pasūtītājam ir saistoši iepirkuma nolikumā ietvertie noteikumi, tai skaitā kandidātiem precīzi jāievēro nolikumā ietvertās prasības, sagatavojot savu pieteikumu, un pasūtītājam atbilstoši iepirkuma nolikumā ietvertajām prasībām kandidātu pieteikumi ir jāizvērtē. (..)”.
3) Ņemot vērā to, ka iesniegtie pieredzi apliecinošie dokumenti neapliecina tā atbilstību Nolikuma 8.2.5. punktā izvirzītajām prasībām pastāv tiesisks pamats Pretendentu Slokas dzīvnieku patversmi noraidīt kā neatbilstošu. Tas, ka, nenorādot Nolikuma prasībām atbilstošu pieredzi, piegādātājs var tikt noraidīts, pēc būtības izriet gan no normatīvā regulējuma (Publisko iepirkumu likuma 41. panta pirmās daļas), gan judikatūras (sk. Augstākās tiesas Senāta 18.06.2021. lēmumu lietā Nr. SKA-176/2021.)

	Lēmuma pamatojums, ja iepirkuma komisija pieņēmusi lēmumu pārtraukt vai izbeigt iepirkuma procedūru
	Pamatojoties uz Ministru kabineta 28.02.2017. noteikumu Nr. 107 “Iepirkuma procedūru un metu konkursu norises kārtība” 229.2. punktu, iepirkums izbeigts bez rezultāta, jo Pretendents Slokas dzīvnieku patversme neatbilst iepirkuma dokumentos noteiktajām kvalifikācijas prasībām.

	Piedāvājuma noraidīšanas pamatojums, ja iepirkuma komisija atzinusi piedāvājumu par nepamatoti lētu
	Nav attiecināms.

	Iemesli, kuru dēļ netiek paredzēta elektroniska piedāvājumu iesniegšana, ja pasūtītājam ir pienākums izmantot piedāvājumu saņemšanai elektroniskās informācijas sistēmas
	Nav attiecināms, Pasūtītājs piedāvājumu saņemšanai izmantojis elektroniskās informācijas sistēmas.

	Konstatētie interešu konflikti un pasākumi, kas veikti to novēršanai
	Interešu konflikti netika konstatēti.

	Lēmuma pārsūdzēšanas kārtība:

	Saskaņā ar Publisko iepirkumu likuma 68. panta  otrās daļas 1. punktu iesniegumu par šā panta pirmajā daļā minētajiem pārkāpumiem (izņemot šā panta trešajā daļā minētos gadījumus) Iepirkumu uzraudzības birojam var iesniegt līdz iepirkuma līguma vai vispārīgās vienošanās noslēgšanai 10 dienu laikā pēc dienas, kad šā likuma 37. pantā minētā informācija nosūtīta attiecīgajai personai elektroniski, izmantojot drošu elektronisko parakstu vai pievienojot elektroniskajam pastam skenētu dokumentu, vai pa faksu vai nodota personiski.





Iepirkumu komisijas locekle								Indra Alsiņa
